Diari Oficial de la Generalitat Valenciana


Sumari del DOGV 7115, del 20-09-2013 (2013/8987)

Notificació de la sentència dictada en el procediment ordinari número 535/2008.
-------------------------------------------------------------------------------

### Dades del document

Número de DOGV
:   7115

Data del DOGV
:   20-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8987


Organisme emissor
:   Jutjat de Primera Instància Número 1 de Moncada

Tipus de document
:   Edicte

Notificació de la sentència dictada en el procediment ordinari número 535/2008. [2013/8987]  
En el present procediment de juí ordinari número 535/08, seguit a instàncies de la Comunitat de Propietaris de l'Edifici Alacant II contra José Antonio Mateo Corro, Francisco Bacete Lodin i Restauración de Edificios Mateo, SL, s'ha dictat la sentència, la part dispositiva de la qual té el contingut literal següent:  
«Moncada, 27 de març de 2013  
Joaquim Bosch Grau, jutge del Jutjat de Primera Instància i Instrucció número 1 de Moncada, he vist les presents actuacions de procediment ordinari registrades amb el número 535/2008, sobre resolució contractual i reclamació d'una quantitat, a instàncies de la Comunitat de Propietaris de l'Edifici Alacant II, siti al carrer del Sol Naixent número 2, d'Alacant, representada pel procurador Javier Roldán García, i defesa pel lletrat Francisco José Martínez Marín, contra José Antonio Mateo Corro, Francisco Bacete Lodin i la mercantil Restauración de Edificios Mateo, SL, en situació legal de rebel·lia.  
Dispositiva  
Primer  
Estime la demanda formulada per la Comunitat de Propietaris de l'Edifici Alacant II, siti al carrer del Sol Naixent número 2, d'Alacant, contra José Antonio Mateo Corro, Francisco Bacete Lodin i la mercantil Restauración de Edificios Mateo, SL.  
Segon  
Declare resolt el contracte d'execució d'obra consistent en la instal·lació elèctrica en l'edifici de la part actora firmat en data 14 de maig de 2005 a nom de Restauraciones Mateo.  
Tercer  
Declare compensat el deute de l'actora dimanant del contracte d'obra de data 14 de juliol de 2006 per l'import de 3.884,04 euros de reparació de clavills, a nom de Restauración de Edificios Mateo, SL, amb la reclamació objecte d'este litigi.  
Quart  
Condemne solidàriament José Antonio Mateo Corro, Francisco Bacete Lodin i la mercantil Restauración de Edificios Mateo, SL, a pagar a la part actora la suma de 31.569,29 euros, més els interessos legals des de la presentació de la demanda.  
Quint  
S'imposa solidàriament als demandats les costes del present procediment.   
Notifiqueu la present sentència a les parts.  
Mode d'impugnació: mitjançant un recurs d'apel·lació davant de l'Audiència Provincial de València.  
Esta és la meua sentència, que pronuncie, mane i firme.»  
L'anterior sentència ha sigut donada, llegida i publicada pel jutge que la va subscriure mentres celebrava audiència pública en la data indicada. En done fe.  
I atés que els demandats, José Antonio Mateo Corro, Francisco Bacete Lodin i Restauración de Edificios Mateo, SL, es troben en parador desconegut, expedisc este edicte a fi que els valga de notificació de forma deguda.  
  
Moncada, 2 de setembre de 2013.- El secretari judicial: Fernando Puig Gómez.